PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 27438/11.05.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea depunerii proiectului „Elaborarea Planului Urbanistic General al Municipiului Satu Mare”

U.A.T. Municipiul Satu Mare intenţionează să depună spre finanţare un proiect privind elaborarea Planului Urbanistic General, în cadrul Planului Naţional de Redresare şi Rezilienţă (PNRR), Componenta C10 Fondul Local, Axa de investiție I.4 –Elaborarea/ actualizarea în format GIS a documentelor de amenajare a teritoriului și de planificare urbană.

Proiectul cu titlul „Elaborarea Planului Urbanistic General al Municipiului Satu Mare” a fost elaborat ca urmare a necesităţii Municipiului Satu Mare de a deține un Plan Urbanistic General.

Prin intermediul Componentei C10 – Fondul Local al Planului Național de Redresare și Reziliență, se abordează provocările legate de disparitățile teritoriale și sociale din zonele urbane și rurale, precum și mobilitate urbană.

Obiectivul componentei fiind susținerea unei transformări durabile a zonelor urbane și rurale prin utilizarea soluțiilor verzi și digitale, astfel încât proiectele care vor fi finanțate prin intermendiul Componentei C10 – Fondul Local, trebuie să contribuie la tranziția verde și digitală a localităților din România precum și la reformarea și digitalizarea instrumentelor de planificare teritorială și urbană la nivelul autorităților publice locale.

Prin acest proiect vor fi realizate activităţi specifice tuturor etapelor de elaborare a Planului Urbanistic General al Municipiului Satu Mare, și anume:

**Etapa 1 - Faze pregătitoare**

Faza 1.1. - Realizarea suportului topografic complet, vizat de Oficiul de Cadastru și Publicitate Imobiliară pentru realizarea Planului Urbanistic General (în urma aprobării PUG-ului, parte din extravilan va fi introdus in intravilan - noul intravilan va trebui vizat de către Oficiul de Cadastru și Publicitate Imobiliară.

Faza 1.2. - Studii de fundamentare, avizarea studiilor în comisia CTUAT.

Faza 1.3. - Consultarea populației în conformitate cu Ordinul 2701/2010.

Faza 1.4. - Analiza situației existente și a disfuncționalităților; Diagnostic prospectiv; Delimitarea noului intravilan propus al Municipiului Satu Mare; avizarea în comisia CTUAT.

**Etapa 2 - Întocmirea Planului Urbanistic General și al Regulamentului Local de Urbanism aferent**

Faza 2.1. Propuneri preliminare de reglementări urbanistice - avizare în CTUAT.

Faza 2.2. Consultarea populației în conformitate cu Ordinul 2701/2010.

Faza 2.3. Întocmire documentații pentru obținerea avizelor/acordurilor - prezentări în comisiile de specialitate, unde este cazul și obținere avize.

Faza 2.4. Redactare finală a documentației PUG conform metodologiei, cu introducerea tuturor condițiilor din avize/acorduri și aprobarea în consiliu local al Municipiului Satu Mare, inclusiv avizarea noului intravilan propus de către Oficiul de Cadastru și Publicitate Imobiliară.

**Etapa 3 - Predarea și integrarea Planului Urbanistic General al Municipiului Satu Mare în sistemul Informațional Geografic (SIG/GIS).**

În cadrul Componentei C10 – Fondul Local, din cadrul PNRR sumele disponibile sunt alocate după criteriul “primul venit, primul servit”, astfel este necesară înregistrarea pe platforma PNRR a cererilor de finanţare în cel mai scurt timp cu putinţă, împreună cu toate documentele suport solicitate.

Valoarea maximă eligibilă a proiectului este de 3.184.986,90 lei fără TVA. Municipiul Satu Mare se angajează să finanţeze toate cheltuielile neeligibile necesare implementării proiectului.

Sumele vor fi asigurate în Secţiunea de dezvoltare a bugetului local la Capitolul 70.02 “Locuințe, servicii, dezvoltare publică”, Titlul XII “Proiecte cu finanţare din sumele reprezentând asistenţa financiară nerambursabilă aferentă PNRR”, urmând a fi recuperate în baza cererilor de rambursare/ plată întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea